ຊາວຫວຽດນາມຂໍ້ວາບາດ ສິນຄ້າຈີນ ຍ້ອນໂກດແຄ້ນ ເລື້ອງຖານເຈາະນ້ຳມັນ (ວີດີໂອ)
ສິນຄ້າຈີນຕົກຄ້າງ ຢູ່ເຕັມຊັ້ນວາງຂາຍ ໃນຮ້ານຄ້າສ່ວນໃຫຍ່ ໃນຫວຽດນາມ ຍ້ອນຄວາມຮູ້ສຶກຊາດນິຍົມ ຂອງຊາວຫວຽດນາມ ທີ່ໂກດແຄ້ນຈີນ ເລື້ອງຖານເຈາະນ້ຳມັນ.
ເມື່ອໄວໆມານີ້ ຈີນໄດ້ຖອນຖານເຈາະນ້ຳມັນຂອງຕົນ ອອກໄປ ຈາກເຂດທະເລຈີນໃຕ້ ທີ່ເປັນຂໍ້ຂັດແຍ້ງກັນກັບຫວຽດນາມ ທີ່ກໍ ອ້າງເອົາກຳມະສິດເຊັ່ນກັນນັ້ນ ແຕ່ແນວໃດກໍຕາມ ການກະທຳ ດັ່ງກ່າວກໍບໍ່ໄດ້ເຮັດໃຫ້ ຄວາມບໍ່ພໍໃຈລຸດນ້ອຍຖອຍລົງພໍປານໃດ ໃນໝູ່ປະຊາຊົນຫວຽດນາມ ແລະການຜິດຖຽງກັນກ່ຽວກັບເລື້ອງ ນີ້ ກໍໄດ້ສົ່ງຜົນກະທົບ ຕໍ່ພວກອຸປະໂພກບໍລິໂພກຊາວຫວຽດນາມ ທີ່ພາກັນຂໍ້ວາບາດສິນຄ້າຈາກຈີນ ຜູ້ສື່ຂ່າວວີໂອເອພະແນກຂະ ແມ Reasey Poch ມີລາຍງານ ມາຈາກນະຄອນຫລວງຣາໂນ່ຍ ຊຶ່ງດາຣາຈະນຳມາສະເໜີທ່ານ ຊັ້ນວາງຂອງຂາຍ ຢູ່ໃນຮ້ານຄ້າສ່ວນໃຫຍ່ໃນທົ່ວຫວຽດນາມ ແມ່ນເຕັມໄປດ້ວຍສິນຄ້າ ຈາກປະເທດຈີນ ແຕ່ວ່າ ສຳຫລັບເວລານີ້ແລ້ວ ສິນຄ້າເຫລົ່ານີ້ສ່ວນໃຫຍ່ອາດຈະຍັງຄ້າງ ຢູ່ໃນຊັ້ນຕໍ່ໄປເປັນເວລາດົນນານກໍໄດ້ ເພາະວ່າພວກຜູ້ອຸປະໂພກບໍລິໂພກຫວຽດນາມຍັງ ຄົງມີ ຄວາມໂກດແຄ້ນຈີນຢູ່ ກ່ຽວກັບເລື້ອງຖານເຈາະນ້ຳມັນທີ່ຈີນເອົາໄປ ຕິດຕັ້ງຢູ່ໃນເຂດ ທະເລຈີນໃຕ້ນັ້ນ ນາງ Phu Lang Huong ພາລູກຂອງລາວໄປເລາະຊື້ເຄື່ອງສຳຫລັບເຂົ້າໂຮງຮຽນ ຄືກັນ ກັບທຸກໆປີ ແຕ່ນາງເວົ້າວ່າ ເທື່ອນີ້ ນາງຈະຊື້ແຕ່ສິນຄ້າທີ່ເຮັດຢູ່ຫວຽດນາມເທົ່ານັ້ນ ນາງ Phu Lang Huong ເວົ້າວ່າ ຄຳຂວັນ  ແມ່ນສ່ວນນຶ່ງຂອງ ການປຸກລະດົມທີ່ກຳລັງດຳເນີນໄປໃນທົ່ວປະເທດ ເພື່ອຊຸກຍູ້ສົ່ງເສີມຄວາມຮູ້ສຶກຊາດນິຍົມ ກໍຄືຮັກຊາດ ໃນເດືອນພຶດສະພາທີ່ຜ່ານມາ ຈີນໄດ້ເອົາຖານເຈາະນ້ຳມັນດັ່ງກ່າວ ໄປຕັ້ງໄວ້ຢູ່ໃນເຂດນ່ານນ້ຳທີ່ເປັນຂໍ້ຂັດແຍ້ງກັນ ໃກ້ໆກັບໝູ່ເກາະ Paracel ໃນທະເລຈີນໃຕ້ ຊຶ່ງໄດ້ນຳໄປສູ່ການປະທະກັນຫລາຍໆບັ້ນ ລະຫວ່າງກຳປັ່ນຂອງຈີນ ແລະເຮືອຫາປາຂອງຊາວຫວຽດນາມ ນາງ Mai Mai ນັກສຶກສາມະຫາວິທະຍາໄລທີ່ຮາໂນ່ຍ ກ່າວວ່າ ນາງຍັງໃຊ້ສິນຄ້າທີ່ເຮັດ ຢູ່ຈີນຢູ່ ແຕ່ກໍຈະບໍ່ຊື້ອັນໃໝ່ ນາງ Mai Mai ເວົ້າວ່າ ຈີນແມ່ນເປັນຄູ່ຄ້າຂາຍທີ່ໃຫຍ່ທີ່ສຸດຂອງຫວຽດນາມໃນປີ 2013 ໂດຍມີມູນຄ່າການຄ້າສອງຝ່າຍ ຫລາຍເຖິງ 50 ພັນລ້ານ 210 ພັນດອລລ່າ ອິງຕາມໂຕເລກຂອງລັດຖະບານ ຮາໂນ່ຍ